És l'òrgan central de participació comunitària adscrit al Departament de Salut que articula la participació de l'Administració local i de la societat civil en el sistema sanitari públic de Catalunya.
Funcions: entre les funcions d'assessorament, consulta, seguiment i supervisió que exerceix el Consell de Salut de Catalunya hi ha l'assessorament al Consell de Direcció del Servei Català de la Salut en tots els assumptes relacionats amb l'atenció sanitària, l'atenció sociosanitària i la salut pública; la formulació de propostes; el seguiment per garantir que les actuacions de tots els serveis, els centres i els establiments sanitaris que satisfacin necessitats del sistema sanitari públic català s'adeqüin a la normativa sanitària corresponent i es desenvolupin d'acord amb les necessitats de les persones i amb les possibilitats econòmiques del sector públic.
Composició: està format per representants de la Generalitat de Catalunya, els consells comarcals, els ajuntaments, les organitzacions sindicals, les organitzacions empresarials, les organitzacions de proveïdors sanitaris, les organitzacions de consumidors i usuaris, la Confederació d'Associacions Veïnals de Catalunya, el Consell Consultiu de Pacients de Catalunya, el Consell Consultiu de Salut Pública, les universitats, les entitats científiques, les organitzacions sindicals, empresarials i corporacions professionals de l'àmbit sanitari i el Consell General d'Aran.
Són el òrgans de participació territorial de salut, juntament amb els Consells de participació dels sectors sanitaris.
Funcions: entre les seves funcions d'assessorament, consulta, seguiment i supervisió de l'activitat de la respectiva regió sanitària, hi ha la formulació de propostes al Consell de Direcció de la regió sanitària en els assumptes relacionats amb la protecció de la salut i l'atenció sanitària al seu territori; la verificació que les actuacions dels òrgans territorials del Departament de Salut i dels ens que en depenen s'adeqüin a la normativa sanitària i es desenvolupin d'acord amb les necessitats de les persones i les possibilitats econòmiques del sector públic, i la promoció de la participació de la comunitat en els centres i els establiments sanitaris.
Composició: estan formats per representants de la Generalitat de Catalunya, els consells comarcals, els ajuntaments, el consell de vegueria, les corporacions de professionals sanitàries, les organitzacions sindicals, empresarials, de consumidors i usuaris, de malalts i de veïns més representatives del territori, els proveïdors de serveis sanitaris, el consell consultiu de coordinació de salut pública, persones de reconegut prestigi, i una representació del Consell General d'Aran, en el cas de la regió sanitària Alt Pirineu i Aran.
Són els òrgans de participació territorial de salut, juntament amb els Consells de participació de les regions sanitàries.
Funcions: entre les seves funcions d'assessorament, consulta, seguiment i supervisió de l'activitat del respectiu sector sanitari, hi ha la formulació de propostes al Consell de Direcció del sector sanitari corresponent en els assumptes relacionats amb la protecció de la salut i l'atenció sanitària al seu territori; la verificació que les actuacions dels òrgans territorials del Departament de Salut i dels ens que en depenen s'adeqüin a la normativa sanitària i es desenvolupin d'acord amb les necessitats de les persones i les possibilitats econòmiques del sector públic, i la promoció de la participació de la comunitat en els centres i els establiments sanitaris.
Composició: estan formats per representants de la Generalitat de Catalunya, els ajuntaments, els consells comarcals, i el consell de vegueria.
La participació en el sistema sanitari català s'exerceix també per mitjà de comissions específiques, si escau.
Aquestes comissions es constitueixen, amb caràcter temporal o permanent, per resolució del director o directora del Servei Català de la Salut, per a l'estudi, el debat i la formulació de propostes sobre temes específics que interessin al Servei Català de la Salut en l'exercici de les seves funcions.
Integren aquestes comissions, en l'àmbit territorial o funcional que escaigui en cada cas, les organitzacions, els consells, les societats, les associacions i les entitats proveïdores de serveis de salut que es determinin tenint en compte la matèria.